**מטבע בר-המרה** (באנגלית: **Convertible currency**) הוא מטבע שניתן לסחור בו באופן חופשי וללא כל הגבלות בשוקי המטבע בעולם.

המאפיינים של מטבע בר-המרה
-------------------------

למטבע בר-המרה המאפיינים הבאים:

* אין כל מגבלות על קנייה ומכירה של המטבע לכל גוף בעולם.
* אין כל מגבלות על הכנסה או הוצאה של המטבע מגבולות המדינה. ייתכנו חובת דיווח או הבטי מיסוי הנוגעים לתנועת כספים אל המדינה וממנה, אך הגבלות אלו יכולות לחול על אזרחי ותושבי המדינה, ולא על המטבע.
* יש אפשרות לסחור במטבע בשוקי המטבעות הבינלאומיים.
* יש אפשרות להמיר פיזית את המטבע בגופי חלפנות בכל העולם.
* ניתן לבצע עסקאות בינלאומיות הנקובות במטבע בר-המרה.

ההכרה במטבע כמטבע בר-המרה, מתבצעת על ידי בנק CLS העולמי, בשיתוף פעולה עם הבנק המרכזי האחראי על המטבע. בנק זה משמש כמסלקה בינלאומית לעסקות המרה בין מטבעות.

מטבע בר-המרה נותן למדינה המנפיקה אותו, מעמד משופר בקרב משקיעים, ודירוג אשראי משופר.

מטבעות בני המרה בעולם
---------------------

נכון לשנת 2020 קיימים שמונה עשר מטבעות בני המרה בעולם. אלו הם המטבעות של כל המדינות המפותחות, מלבד הדולר של טאיוואן, הקרונה של איסלנד, והקרונה של צ'כיה. בנוסף, המטבעות של שתי מדינות מתפתחות הם ברי-המרה: דרום אפריקה, ומקסיקו.

| מספר | מדינה | סמל | מטבע | הצטרפות |
| --- | --- | --- | --- | --- |
| 1 | האיחוד האירופיהאיחוד האירופי גוש האירו | EUR | אירו | ספטמבר 2002 |
| 2 | ארצות הבריתארצות הברית ארצות הברית | USD | דולר אמריקני | ספטמבר 2002 |
| 3 | קנדהקנדה קנדה | CAD | דולר קנדי | ספטמבר 2002 |
| 4 | יפןיפן יפן | JPY | ין יפני | ספטמבר 2002 |
| 5 | אוסטרליהאוסטרליה אוסטרליה | AUD | דולר אוסטרלי | ספטמבר 2002 |
| 6 | הממלכה המאוחדתהממלכה המאוחדת הממלכה המאוחדת | GBP | לירה שטרלינג | ספטמבר 2002 |
| 7 | שווייץשווייץ שווייץ, ליכטנשטייןליכטנשטיין ליכטנשטיין | CHF | פרנק שווייצרי | ספטמבר 2002 |
| 8 | דנמרקדנמרק דנמרק | DKK | קרונה דנית | ספטמבר 2003 |
| 9 | נורווגיהנורווגיה נורווגיה | NOK | קרונה נורווגית | ספטמבר 2003 |
| 10 | שוודיהשוודיה שוודיה | SEK | קרונה שוודית | ספטמבר 2003 |
| 11 | סינגפורסינגפור סינגפור | SGD | דולר סינגפורי | ספטמבר 2003 |
| 12 | הונג קונגהונג קונג הונג קונג | HKD | דולר הונג קונגי | דצמבר 2004 |
| 13 | קוריאה הדרומיתקוריאה הדרומית קוריאה הדרומית | KRW | וון דרום קוריאני | דצמבר 2004 |
| 14 | ניו זילנדניו זילנד ניו זילנד | NZD | דולר ניו זילנדי | דצמבר 2004 |
| 15 | דרום אפריקהדרום אפריקה דרום אפריקה | ZAR | ראנד דרום-אפריקאי | דצמבר 2004 |
| 16 | מקסיקומקסיקו מקסיקו | MXN | פסו מקסיקני | מאי 2008 |
| 17 | ישראלישראל ישראל | ILS | שקל ישראלי חדש | מאי 2008 |
| 18 | הונגריההונגריה הונגריה | HUF | פורינט הונגרי | נובמבר 2015 |

לפי דו"ח בנק BIS העולמי (הבנק להסדרי סליקה בינלאומיים) שפורסם בראשית ספטמבר 2010 (עמוד 15), רוב המטבעות בני ההמרה (להוציא שלושה: של דנמרק, של דרום אפריקה, ושל ישראל), הם גם מטבעות אשר היקף הסחר העולמי שבכל אחד מהם - היה (באפריל 2010) גדול מהיקף הסחר שבכל אחד משאר 165 המטבעות האחרים שבעולם.

מערכת CLS
---------

מערכת CLS (ר"ת באנגלית: **Continuous Linked Settlement**) היא מערכת שהוקמה במהלך שנת 2002 על ידי הבנקים הגדולים בעולם, ומטרתה לשמש כמסלקה בינלאומית לעסקות החלפה בין מטבעות בני המרה. המערכת מאפשרת העברת כספים תוך ביצוע המרה, ודואגת לביצוע חיוב ותקבול במטבעות שונים בעת ובעונה אחת. ביצוע ההמרות מתבצע בזמן אמת, בניגוד למערכות הישנות בהן הפעולות מתבצעות בתום יום העסקים. החברות והקישור למערכת CLS דורש מהבנקים המרכזיים של המדינות המשתתפות, ליישם מערכת דומה במטבע המקומי, הנקראת מערכת RTGS (ר"ת באנגלית: **Real Time Gross Settlement**, ובעברית: **מערכת זה"ב-זיכויים והעברות בזמן אמת**).

ראו גם
------

* מטבעות לאומיים
* השקל כמטבע בר-המרה
* חוק גרשאם
* שער יציג

קישורים חיצוניים
----------------

* בנק CLS
* הוספת הונגריה לבנק CLS

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538484505171
* BnF: cb122506621 (data)
* GND: 4165210-1
* LCCN: sh85034876
* NKC: ph321897

 |